
GWEITHDREFN PENODIADAU ER ANRHYDEDD

1.	Rhagarweiniad

Mae gan y brifysgol weithdrefn i ddyfarnu teitlau er anrhydedd, a'r diben yw cydnabod cyfraniad gwirfoddol, di-dâl at weithgareddau’r ysgol neu'r brifysgol. Mae'r weithdrefn yn ymwneud â chymeradwyaeth y Senedd ar argymhelliad pennaeth ysgol, cyn belled â bod rhai meini prawf wedi eu bodloni, a nodir y rheini isod. 

[bookmark: _Int_ytLSwUwx][bookmark: _Int_L6bTZ45Y][bookmark: _Int_qJrA5Qej][bookmark: _Int_sENu4OtE]Pennaeth yr ysgol sy'n gyfrifol am ddiwydrwydd dyladwy ar enwebeion ar gyfer y penodiadau hynny. Mae'n ofynnol i ysgolion gyflwyno CV ynghyd â'u henwebiad i'r Swyddfa Weithredol a fydd yn trefnu ei gyflwyno i'r Senedd i'w gymeradwyo. Fel rheol dyfernir teitlau er anrhydedd am gyfnod rhwng 1 a 3 blynedd ond gellir eu hymestyn ar gais yr ysgol. 

[bookmark: _Int_ntzCJ3Tb]Mae'r Senedd yn cyfarfod bedair gwaith yn ystod y flwyddyn, a gellir cyflwyno enwebiadau i bob cyfarfod. Dylai'r Swyddfa Weithredol dderbyn enwebiadau o leiaf 10 diwrnod gwaith cyn dyddiad cyfarfod y Senedd. 

2.	Meini Prawf Dyfarnu Penodiad er Anrhydedd

Dyma’r meini prawf y cytunwyd arnynt gan y Senedd i ddyfarnu teitlau er anrhydedd:

· Ni fydd tâl am gyfraniad yr unigolyn.
· [bookmark: _Int_nQSHDL9I][bookmark: _Int_zGkSt9bq]Fel rheol ni chaiff unigolion y dyfernir teitl er anrhydedd iddynt fynediad i lyfrgell na chyfleusterau cyfrifiadurol y brifysgol. Fodd bynnag, caiff yr ysgol wneud cais am hynny.
· Nid oes gan unigolion y dyfernir teitl er anrhydedd iddynt hawl i le mewn swyddfa, er, fodd bynnag, gyda chytundeb yr ysgol, cânt rannu’r cyfleusterau y mae’r ysgol yn gallu eu darparu.
· [bookmark: _Int_ueBs1zBb]Disgwylir y bydd yr unigolion a gaiff eu henwebu i deitlau o’r fath yn gwneud cyfraniad rheolaidd at yr ysgol a / neu’r brifysgol. Dylai'r cyfraniad yn hynny o beth fod yn sylweddol.
· O dderbyn teitl er anrhydedd, mae'r unigolyn dan sylw'n cytuno i dderbyn rheolau, rheoliadau a gweithdrefnau'r brifysgol. 
· Dylai’r ysgolion sicrhau, wrth ymgymryd â diwydrwydd dyladwy ar unigolyn cyn cyflwyno enwebiad, bod yr unigolyn yn dal swydd - neu fod iddynt rywfaint o statws - yn allanol yn y maes y mae'n cael ei enwebu ar ei gyfer, neu ei fod yn ymddeol o swydd o'r fath.

3.	Teitlau

Cymeradwyodd Pwyllgor Rheoliadau ac Achosion Arbennig y Senedd, ar ran y Senedd, y teitlau a ganlyn:



· Darlithydd/Uwch Ddarlithydd er Anrhydedd - am gyfraniad at addysgu, dysgu a / neu ymchwil
· Athro Clinigol er Anrhydedd / Uwch Ddarlithydd Clinigol - am gyfraniad sylweddol at addysgu, dysgu a / neu ymchwil clinigol yn Ysgol Feddygol Gogledd Cymru, yr Ysgol Gwyddorau Iechyd, ac unrhyw ysgol arall sy'n ymwneud ag addysgu'r disgyblaethau gofal iechyd.
· Darllenydd er Anrhydedd – am gyfraniad sylweddol at addysgu, dysgu a / neu ymchwil
· Darllenydd Clinigol er Anrhydedd - am gyfraniad sylweddol at addysgu, dysgu a / neu ymchwil clinigol yn Ysgol Feddygol Gogledd Cymru, yr Ysgol Gwyddorau Iechyd, ac unrhyw ysgol arall sy'n ymwneud ag addysgu'r disgyblaethau gofal iechyd.
· Athro er Anrhydedd – am gyfraniad sylweddol at addysgu, dysgu a / neu ymchwil
· Athro Clinigol er Anrhydedd - am gyfraniad sylweddol at addysgu, dysgu a / neu ymchwil clinigol yn Ysgol Feddygol Gogledd Cymru, yr Ysgol Gwyddorau Iechyd, ac unrhyw ysgol arall sy'n ymwneud ag addysgu'r disgyblaethau gofal iechyd.
· Cymrawd Ymchwil/Uwch Gymrawd Ymchwil er Anrhydedd - am gyfraniad o bwys at ymchwil
· Cydymaith Ymchwil/Uwch Gydymaith Ymchwil er Anrhydedd - am gyfraniad llai at ymchwil
· Cymrawd Diwydiannol/Uwch Gymrawd Diwydiannol er Anrhydedd - am gyfraniad at weithgareddau cyswllt diwydiannol
· Cymrawd Entrepreneuraidd/Uwch Gymrawd Entrepreneuraidd er Anrhydedd - am gyfraniad at weithgareddau masnachol neu'n ymwneud â busnes
· Cysylltai/Uwch Gysylltai er Anrhydedd - am gyfraniadau nad ydynt yn rhai academaidd.
· Darlithydd Gwadd, Ymchwilydd Gwadd, Athro Gwadd neu Gymrawd Gwadd – mewn perthynas ag aelod staff o sefydliad arall sy’n flaenllaw yn eu maes ac sy’n cael eu gwahodd i addysgu, darlithio, neu wneud ymchwil yn y brifysgol am gyfnod byr fel rheol.

3.	Gweithdrefn

a) [bookmark: _Int_tp9U4g9x]Unwaith y bydd y broses ddiwydrwydd dyladwy mewn perthynas ag unigolyn wedi ei chwblhau gan yr ysgol, dylai pennaeth yr ysgol perthnasol gyflwyno cynnig, gan gynnwys CV diweddar, i’r Swyddfa Weithredol. Mae'r ffurflen gyflwyno ar gael o wefan y Swyddfa Weithredol neu gan Karen Williams (karen.williams@bangor.ac.uk)

b) [bookmark: _Int_7oeaxJYw]Y Swyddfa Weithredol sy’n gyfrifol am sicrhau bod yr enwebiad yn mynd ger bron y Senedd, ac am wirio bod yr ysgol wedi cwblhau'r prosesau diwydrwydd dyladwy perthnasol.  

c) Ystyrir a phenderfynir ar y cynnig gan y Senedd yn y cyfarfod nesaf. 

d) Os caiff ei gymeradwyo gan y Senedd, caiff llythyr penodi ei anfon at yr unigolyn gan y Swyddfa Weithredol. Mae'r llythyr yn amlinellu'r teitl a roddir i'r unigolyn, a hyd y penodiad er anrhydedd. Amlinellir hefyd faterion atebolrwydd a chydymffurfio â pholisïau a rheoliadau'r brifysgol, er mwyn i'r rhai a benodir i deitlau er anrhydedd gael eu cynnwys yn yswiriant “atebolrwydd cyflogwr” y brifysgol. Mae'n ofynnol hefyd i ysgolion sicrhau y cynhelir proses gynefino addas gyda'r unigolion cyn iddynt ddechrau eu cyfraniad at yr ysgol/y brifysgol. 

e) [bookmark: _Int_UNGH7Grc]Rhoddir teitlau am gyfnod y cytunwyd arno yn unol â chais yr ysgol. Cyfrifoldeb yr ysgol yw sicrhau bod cofnod cyfredol o'r unigolion sy'n derbyn teitlau er anrhydedd gan y Senedd yn cael ei gadw'n gyfredol. Pan fo ysgol yn gofyn am adnewyddu penodiadau, dylai'r ysgol sicrhau eu bod yn cael eu dwyn i sylw’r Swyddfa Weithredol cyn i'r penodiad presennol ddod i ben. 

f) [bookmark: _Int_le9Cyqu4]Bydd gan y Senedd hawl i dynnu teitl er anrhydedd yn ôl cyn diwedd y cyfnod y cytunir arno os yw'n ystyried bod tystiolaeth o beidio â chydymffurfio â thelerau'r penodiad, neu o beidio â chyflawni'r cyfraniadau y cytunwyd arnynt at yr ysgol a/neu’r brifysgol. Bydd penderfyniad y Senedd yn derfynol. 

